Ruanda tien un clima de montanya tropical atemperau, con temperaturas mas baixas que as tipicas d'os países equatorials a resultas d'a gran altitut. Kigali, en o centro d'o país, tien un rango de temperatura diaria tipico entre 12 y 27 °C, con poca variación a lo largo de l'anyo. I hai qualques variacions de temperatura en tot o país; l'ueste y o norte montanyosos son por un regular mas fredos que l'este mas baixo. I hai dos estacions pleviosas en l'anyo; a primera va dende febrero dica chunio y a segunda dende setiembre dica aviento. Estas son deseparaus per dos estacions ixutas: a prencipal dende chunio dica setiembre, entre la quala a ormino no pleve garra, y una mas curta y menos severa d'aviento a febrero. As precipitacions vareyan cheograficament, y l'ueste y o nordueste d'o país reciben mas precipitacions anyalment que l'este y o sudeste. L'escalfamiento global ha provocau un cambeo en o patrón d'as estacions pleviosas. Seguntes un informe d'o Strategic Foresight Group, o cambeo climatico ha reduciu o numero de días pleviosos experimentaus mientres un anyo, pero tamién ha provocau un aumento en a freqüencia d'as plevidas torrencials. Totz dos cambeos han causau dificultatz a los labradors, disminuyindo a suya productividat. Strategic Foresight tamién caracteriza a Ruanda como un país de rapido escalfamiento, con un aumento en a suya temperatura promeyo d'entre 0,7 °C y 0,9 °C mientres cinquanta anyos.